  Майя Бывальцева 23-тӥ куартолэзе Ижкарын тодмо конструкторлэн Михаил Калашниковлэн улон-вылонэз, соин кылдытэм ожтӥрлык, озьы ик Быдыӟым Аткай ожлэн историез сярысь верась конвертъёсын, маркаосын но коньдонэн адӟытон усьтӥськоз. Филателистъёслэн огъяросси адӟытонзы Калашников нимо музее интыяськоз. Со сярысь Россиысь почталэн элькунъя ёзэтэз ивортэ. «Россилэн данэз» («Слава России») адӟытон АК-47 автоматэз кылдытӥсьлэн 100 ар тырмонэзлы сӥземын. Отын быдэс кунысь филателистъёс но нумизматъёс асьсэ бичетъёссэс возьматозы. 15 часын адӟытонэз усьтон улсын маркатэм почта карточкаос вылэ нимысьтыз та ужрадлы лэсьтэм штемпелен пус пуктылозы. «Россилэн данэз» адӟытон 22-тӥ инвожоозь ужалоз.  Тегъёс: Мерлык Лулчеберет Ижкар Удмуртия Калашниковнимомузей адӟытон МТКалашниковлы100ар  